**A FOGORVOSI SZOLGÁLAT ADATKEZELÉSI TÁJÉKOZTATÓJA**

Az Ön személyes adatainak kezelésére nézve az alábbi tájékoztatást adjuk:

# 1. Az adatkezelő és képviselője:

Balatonfőkajári fogorvosi rendelő

Balatonfőkajár Kossuth L. u. 10

Dr. Nagy Rezső

# 2. Adatvédelmi tisztviselő:

Neve: WEB Biztonság Informatika Kft

Elérhetősége: laszlo.sallai@webteszt.com

# 3. Az adatkezelés célja, jogalapja

1. Az Ön személyes adatainak kezelését a fogorvosi szolgálat elsősorban azért végzi, hogy Önnek megfelelő egészségügyi ellátást, szolgáltatást nyújtson. Indokolt esetben, valamint az Ön kérésére, szakvizsgálatok, konzílium, más szolgáltatónál történő ellátás érdekében adatait továbbítjuk más adatkezelőhöz vagy adatfeldolgozóhoz. Az ezekből a célból történő adatkezelésre hozzájárulása alapján van lehetőség.

2. Személyes adatai kezelésének az is célja, hogy a fogorvosi szolgálat számára előírt esetekben és okokból az arra jogosult szerveknek, személyeknek, hatóságoknak adatait továbbítsuk, kiadjuk. Ilyen például a hatósági, bírósági megkeresések teljesítése, a közegészségügyi adatok gyűjtése. Ezeknek jogszabályi rendelkezések alapján, közérdekből illetőleg jogi kötelezettségként teszünk eleget.

3. A fogorvosi szolgálat működtetése, az egészségügyi szolgáltatások finanszírozása céljából is szükséges adatainak kezelése, melyeket evégett jogszabályban feljogosított szervekhez továbbítunk. Ekkor közérdekű, jogi kötelezettségeinket teljesítjük.

4. Annak, akinek ellátása az egészségügyi jogszabályok szerint elengedhetetlenül szükséges, de adatkezelési hozzájárulást állapota miatt adni nem tud, adatait létfontosságú érdeke alapján kezeljük.

# 4. A kezelt személyes adatok köre:

* Név, születési név.
* Születési hely, édesanyja neve.
* Lakcíme, tartózkodási helye.
* Társadalombiztosítási azonosító jele (TAJ szám).
* Egészségügyi állapotával kapcsolatos adatok.

Az adatszolgáltatás az Ön ellátása érdekében kötelező.

# 5. Az adatkezelés időtartama:

A zárójelentéseket 50 évig, az egyéb egészségügyi adatokat 30 évig, a röntgenfelvételeket 10 évig őrizzük.

# 6. Az Ön adatkezeléssel kapcsolatos jogai:

1. Kérelmezheti adatai megismerését, helyesbítését, törlését, kezelésének korlátozását, tiltakozhat személyes adatainak kezelése ellen, adatai kiadását vagy továbbítását kérheti.

# 7. Az adatkezelés megtagadásának következményei:

1. Amennyiben Ön nyilatkozattételre képes, jogosult az adatainak kezeléséhez való hozzájárulás megtagadására azokban az esetekben, amikor az adatkezelés jogalapját a hozzájárulás képezi.

2. Ennek az a következménye, hogy a fogorvosi szolgálat nem nyújthat az Ön számára egészségügyi szolgáltatást. Ez alól kivétel, ha a beavatkozás vagy intézkedés elmaradása mások – ide érve a 24. hetet betöltött magzatot is – egészségét vagy testi épségét súlyosan veszélyezteti, továbbá, ha a Ön közvetlen életveszélyben van.

3. A 0–18 év közötti szűrővizsgálatok kötelező jellegűek, így az ehhez kapcsolódó adatkezelés is az. A szűrővizsgálatra kötelezett kiskorú személy részvételéről a szűrővizsgálaton a gyermek szülője köteles gondoskodni. Ha e kötelezettségének a gyermek szülője nem tesz eleget, az egészségügyi államigazgatási szerv a szűrővizsgálatot határozattal elrendeli. A szűrővizsgálatot elrendelő határozat – közegészségügyi vagy járványügyi okból – fellebbezésre tekintet nélkül végrehajthatóvá nyilvánítható. Az egészségügyi államigazgatási szerv a határozatot megküldi a család- és gyermekjóléti központnak, valamint a gyámhatóságnak (1997. évi CLIV. törvény 81. § (3)).

# 8. Panaszjog:

1. Adatkezelésével kapcsolatos panaszával a Nemzeti Adatvédelmi és Információszabadság Hatósághoz (1125 Budapest, Szilágyi Erzsébet fasor 22/c.) (www.naih.hu) fordulhat.